pythainlp/thai-wiki-dataset-v3 huggingface dataset:
รายชื่อตอนเมย์เดย์

เมย์เดย์ หรือที่รู้จักกันในชื่อ แอร์แครชอินเวสติเกชัน นอกสหรัฐอเมริกาและแคนาดา และยังเป็นที่รู้จักในชื่อ เมย์เดย์: แอร์ดีแซสเตอร์ (เดอะเวเธอร์แชนแนล) หรือ แอร์ดีแซสเตอร์ (สมิธโซเนียนแชนแนล) ในสหรัฐ เป็นซีรีส์โทรทัศน์สารคดีของแคนาดาที่ผลิตโดยซีนีฟลิกซ์ ที่เล่าถึงอุบัติเหตุและอุบัติการณ์ทางการบินเป็นหลัก โดยจะนำเสนอเหตุการณ์ที่นำไปสู่วิกฤตหรือภัยพิบัติแต่ละครั้ง สาเหตุของอุบัติการณ์ และมาตรการที่พวกเขาแนะนำเพื่อป้องกันไม่ให้เหตุการณ์ในลักษณะเดียวกันนี้เกิดขึ้นอีก ซึ่งจะใช้โปรแกรมจำลอง การสัมภาษณ์คำให้การของผู้เห็นเหตุการณ์  การบันทึกเสียงในห้องนักบิน และรายงานอย่างเป็นทางการเพื่อสร้างลำดับเหตุการณ์ขึ้นใหม่
ณ วันที่ 4 มิถุนายน ค.ศ. 2023 เมย์เดย์ออกอากาศไปแล้ว 255 ตอนใน 23 ฤดูกาล ซึ่งรวมถึงตอนพิเศษของซายเอนซ์ออฟดีแซสเตอร์ 5 ตอน โดยแต่ละตอนจะตรวจสอบการชนหลายครั้งที่มีสาเหตุคล้ายคลึงกัน สำหรับผู้ออกอากาศที่ไม่ได้ใช้ชื่อเมย์เดย์ สารคดีจำนวน 3 ตอนในฤดูกาลที่ 3 จะถูกระบุว่าเป็นภาคแยกของแครชซีนอินเวสติเกชัน ตรวจสอบภัยพิบัติทางทะเลหรือทางรถไฟ
== รายชื่อตอน ==
หมายเหตุ: แต่ละตอนจะถูกเรียงจากหมายเลขการถ่ายทำ ไม่ใช่วันออกอากาศของตอนนั้น
=== ฤดูกาลที่ 1 (2003) ===
=== ฤดูกาลที่  2 (2005) ===
=== ฤดูกาลที่ 3 (2005) ===
หมายเหตุ: ฤดูกาลนี้เป็นฤดูกาลแรกที่ฉายด้วยโทรทัศน์ความละเอียดสูง (HD)
=== ฤดูกาลที่ 4 (2007) ===
=== ฤดูกาลที่ 5 (2008) ===
=== ฤดูกาลที่ 6 (2007–2008) พิเศษ ===
ฤดูกาลที่ 6 ของเมย์เดย์เป็นฤดูกาลแรกของซายเอนซ์ออฟดีแซสเตอร์ซึ่งประกอบด้วยสามตอน  โดยจะเป็นการสรุปเหตุการณ์ที่เกิดขึ้นจากห้าฤดูกาลก่อนหน้า ยกเว้นบีโอเอซี เที่ยวบินที่ 781 ที่เป็นการเล่าใหม่ทั้งหมด
=== ฤดูกาลที่ 7 (2009) ===
=== ฤดูกาลที่ 8 (2009) พิเศษ ===
ฤดูกาลที่ 8 ของเมย์เดย์เป็นฤดูกาลที่สองของซายเอนซ์ออฟดีแซสเตอร์ ซึ่งประกอบด้วยสองตอน
=== ฤดูกาลที่ 9 (2010) ===
=== ฤดูกาลที่ 10 (2011) ===
=== ฤดูกาลที่ 11 (2011–2012) ===
=== ฤดูกาลที่ 12 (2012–2013) ===
=== ฤดูกาลที่ 13 (2013-2014) ===
=== ฤดูกาลที่ 14 (2015) ===
=== ฤดูกาลที่ 15 (2016) ===
=== ฤดูกาลที่ 16 (2016–2017) ===
=== ฤดูกาลที่ 17 (2017) ===
=== ฤดูกาลที่ 18 (2018) ===
=== ฤดูกาลที่ 19 (2019) ===
===หมายเหตุ===
== อ้างอิง ==
รายชื่อตอนของสารคดี
เทอรอสติลบีน

เทอรอสติลบีน (Pterostilbene, ) (trans-3,5-dimethoxy-4-hydroxystilbene)  เป็นอนุพันธ์ของ (stilbenoid) ซึ่งมีคุณสมบัติทางเคมีเกี่ยวข้องกับเรสเวอราทรอล เทอรอสติลบีนเป็นสารในกลุ่มไฟโตอเล็กซินซึ่งทำหน้าที่ป้องกันการติดเชื้อในพืช
== ในธรรมชาติ ==
เทอรอสติลบีนพบได้ในอัลมอนด์ ผลไม้ในสกุล Vaccinium (รวมถึงบลูเบอร์รี), ใบและเถาองุ่น และแก่นไม้ของต้นประดู่อินเดีย (Pterocarpus marsupium)
== คุณลักษณะ ==
เทอรอสติลบีนมีฤทธิ์ต้านอนุมูลอิสระเช่นเดียวกับเรสเวอราทรอล และได้รับการพิสูจน์ว่าเป็นพิษต่อเซลล์มะเร็งในหลอดทดลอง โดยสารประกอบนี้สามารถทำหน้าที่ป้องกันทางเคมีในมะเร็งบางชนิด รวมทั้งมะเร็งต่อมลูกหมาก เทอรอสติลบีนแตกต่างจากเรสเวอราทรอลโดยแสดงการเพิ่มขึ้นของชีวปริมาณออกฤทธิ์ (ร้อยละ 80 เมื่อเทียบกับร้อยละ 20 ในเรสเวอราทรอล) เนื่องจากมีหมู่เมทอกซีสองกลุ่มซึ่งทำให้มีสารที่ไม่ชอบน้ำ (lipophilic) และการดูดซึมทางการรับประทานเพิ่มขึ้น
นอกจากนี้ในการทดสอบกับหนูทดลองพบว่าเทอรอสติลบีน ช่วยลดระดับน้ำตาลในเลือดได้อย่างมีนัยสำคัญ และยังพบว่ามีคุณสมบัติต้านการอักเสบ โดยเป็นตัวยับยั้งเอนไซม์ไซโคลออกซิจีเนส-1 และ -2 (cyclooxygenase; COX-1 และ COX-2)
เทอรอสติลบีนยังสามารถลดคอเลสเตอรอลชนิด LDL โดยเทียบได้กับฤทธิ์ของซิโปรไฟเบรต (ciprofibrate)
== ความปลอดภัยและการควบคุม ==
เทอรอสติลบีนถือเป็นสารกัดกร่อน เป็นอันตรายเมื่อเข้าตา และเป็นชีวพิษต่อสิ่งแวดล้อม โดยเฉพาะอย่างยิ่งต่อสิ่งมีชีวิตในน้ำ การทดลองซึ่งอาสาสมัครที่มีสุขภาพดีที่ได้รับเทอรอสติลบีนแบบสุ่ม อำพรางสองฝ่าย และควบคุมด้วยยาหลอก เป็นเวลา 6–8 สัปดาห์ แสดงให้เห็นว่าเทอรอสติลบีนปลอดภัยสำหรับการใช้ในมนุษย์ ในขนาดสูงถึง 250 มิลลิกรัมต่อวัน
เทอรอสติลบีนซึ่งเกี่ยวข้องทางเคมีกับเรสเวอราทรอล ได้รับสถานะสารที่ยอมรับโดยทั่วไปว่าปลอดภัย (Generally recognized as safe: GRAS) โดยองค์การอาหารและยาสหรัฐ (FDA) ในปี พ.ศ. 2550 และสารเรสเวอราทรอลสังเคราะห์ได้รับการอนุมัติให้เป็นสารประกอบที่ปลอดภัยโดยองค์กรความปลอดภัยอาหารแห่งสหภาพยุโรป (European Food Safety Authority, EFSA) ในปี พ.ศ. 2559
== การวิจัย ==
เทอรอสติลบีนได้รับการศึกษาในห้องปฏิบัติการ และมีการทดลองทางคลินิกในเบื้องต้น
== ดูเพิ่ม ==
ไพซีแทนนอล (Piceatannol) สารในกลุ่มสติลบินอยด์ที่เกี่ยวข้องกับทั้งเรสเวอราทรอล และเทอรอสติลบีน
== อ้างอิง ==
สารอาหาร
สติลบินอยด์
ไฟโตอเล็กซิน
สโรชา จันทร์กิมฮะ

สโรชา จันทร์กิมฮะ (เกิด 8 สิงหาคม พ.ศ. 2541) ชื่อเล่น ฟรีน เป็นนักแสดง นางแบบ    นักร้องชาวไทย สังกัด IDOL FACTORY มีผลงานเป็นที่รู้จักในบทบาท “คุณสาม“ จากซีรีส์   ทฤษฎีสีชมพู (อังกฤษ: Gap The Series) ประกบคู่กับ รีเบคก้า แพทรีเซีย อาร์มสตรอง            เป็นภาพยนตร์ชุดทางโทรทัศน์แนวซีรีส์วายสายเกิร์ลเลิฟ (Girl's Love) แนวโรแมนติก-ดราม่า      ที่สร้างมาจากนิยายเรื่อง GAP ทฤษฎีสีชมพู โดยเจ้าปลาน้อย
== ประวัติ ==
สโรชา จันทร์กิมฮะ ชื่อเล่น ฟรีน เกิดวันที่ 8 สิงหาคม พ.ศ. 2541 จบการศึกษาระดับมัธยมศึกษาจากโรงเรียนลาซาล ระดับปริญญาตรี สาขาวิชาการประชาสัมพันธ์และสื่อสารองค์กร วิทยาลัยนิเทศศาสตร์ เกียรตินิยมอันดับ 1 มหาวิทยาลัยรังสิต 
ฟรีนเคยเข้าประกวด มิสทีนไทยแลนด์ 2016 เข้ารอบ 1 ใน 15 คน และได้รับรางวัล ตำแหน่งหุ่นสวยสุขภาพดี  ซึ่งฟรีนมีความฝันอยากเป็นพิธีกร เพราะได้เป็นตัวของตัวเองมากที่สุด และได้แสดงความสามารถในการพูด
== ผลงาน ==
=== ละคร/ซีรีส์ ===
=== ภาพยนตร์ ===
=== เพลง ===
=== มิวสิกวิดีโอ ===
== คอนเสิร์ต/แฟนมีตติ้ง ==
== รางวัล ==
== ช่องทางการติดตาม ==
Instagram - srchafreen
Tiktok - srchafreen
Twitter (X) - srchafreen
Weibo（微博）- [https://weibo.com/u/7815793356]
== อ้างอิง ==
== แหล่งข้อมูลอื่น ==
นักแสดงหญิงชาวไทย
พุทธศาสนิกชนชาวไทย
ปฏิทินเท็มโป

ปฏิทินเท็มโป (天保暦, てんぽうれき) เป็นปฏิทินสุริยจันทรคติที่เคยใช้ในญี่ปุ่น ปฏิทินสุรยจันทรคตินั้นได้ถูกนำมาใช้หลายครั้งในญี่ปุ่นโดยมีการปฏิรูปเปลี่ยนปฏิทินซ้ำ ๆ กันไปมาแต่ปฏิทินเท็มโปเป็นปฏิทินสุดท้ายที่ถูกนำมาใช้
ในปี 1873 หลังจากการเปลี่ยนปฏิทินเป็นปฏิทินเกรกอเรียน ปฏิทินเท็มโปได้กลายมาเป็นปฏิทินเก่า ตั้งแต่นั้นเป็นต้นมาที่ญี่ปุ่นเมื่อพูดว่า "ปฏิทินเก่า" (旧暦) โดยทั่วไปก็จะหมายถึงปฏิทินเท็มโปนี้
== ระยะเวลาการใช้งาน ==
ปฏิทินดังกล่าวได้รับการปรับปรุงจากปฏิทินคันเซในวันที่ 1 มกราคม ปีเท็มโปที่ 15 (18 กุมภาพันธ์ 1844) และใช้เป็นเวลาประมาณ 29 ปีจนถึงวันที่ 2 ธันวาคม ปีเมจิที่ 5 (31 ธันวาคม 1872)
แม้ว่าปฏิทินจะเปลี่ยนเป็นปฏิทินเกรกอเรียน (ปฏิทินสุริยคติ) แล้วในวันที่ 1 มกราคม 1873 (ปีเมจิที่ 6) แต่ปฏิทินดังกล่าวก็ยังถูกระบุไว้ในปฏิทินของรัฐบาลจนถึงปี 1909 (ปีเมจิที่ 42)
== แปลงเป็นปฏิทินสุริยคติ ==
ในวันที่ 9 พฤศจิกายน ปีเมจิที่ 5 (9 ธันวาคม 1872) ได้ประกาศให้มีการเปลี่ยนแปลงเป็นปฏิทินสุริยคติโดยคำสั่งของจักรพรรดิเมจิและไดโจกังฉบับที่ 337
การประกาศอย่างกะทันหันทำให้เกิดความสับสนในหมู่ประชาชนเมื่อได้รับแจ้งว่าเดือนธันวาคมซึ่งเป็นเดือนถัดจากการประกาศมีเพียงสองวันและวันรุ่งขึ้นจะเป็นวันที่ 1 มกราคม 1873 (ตามปฏิทินสุริยคติ)
== อ้างอิง ==
ปฏิทิน
วิทยาศาสตร์และเทคโนโลยีในประเทศญี่ปุ่น
เมคมายเดย์

เมคมายเดย์ (Make My Day) เป็นซีรีส์อนิเมะญี่ปุ่นในปี พ.ศ. 2566 อำนวยการผลิตโดยเน็ตฟลิกซ์ เนื้อเรื่องต้นฉบับเขียนโดยยาซูโอะ โอตางากิ กำกับโดยมาโกโตะ ฮนดะ ผลิตแอนิเมชันและออกแบบตัวละครโดยสตูดิโอ 5 Inc. ซีรีส์ฉายทางเน็ตฟลิกซ์ในวันที่ 2 กุมภาพันธ์ พ.ศ. 2566
== นักพากย์ ==
{|class="wikitable"
|-
! rowspan=2|ตัวละคร
! colspan=2|นักพากย์
|-
! ญี่ปุ่น
! ไทย
|-
|จิม
|มาซาโอมิ ยามาฮาชิ
|
|-
|Marie
|อายาฮิ ทากางากิ
|
|-
|วอลเตอร์
|คาซูฮิโระ ยามาจิ
|
|-
|Commander Bark
|อากิโอะ โอตสึกะ
|
|-
|Cathy Beck
|อัตสึโกะ ทานากะ
|
|-
|}
== การผลิต ==
เน็ตฟลิกซ์ประกาศโครงการในฐานะส่วนหนึ่งของ Geeked Week ในเดือนมิถุนายน พ.ศ. 2564  เนื้อเรื่องเขียนโดยยาซูโอะ โอตางากิ กำกับโดยมาโกโตะ ฮนดะ ผลิตแอนิเมชันและออกแบบตัวละครโดยสตูดิโอ 5 Inc. ใน Geeked Week ปี พ.ศ. 2565 เน็ตฟลิกซ์ปล่อยภาพสกรีนช็อตของตัวละครบางส่วนพร้อมเสียงพากย์ และแบบหุ่นแคสเปอร์โดยโอตางากิและโชจิ คาวาโมริ เขียนบทโดยยูมิโกะ โยชิซาวะ และแต่งดนตรีประกอบโดยเค็นซูเกะ อูชิโอะ
== การฉาย ==
เดิมมีการประกาศว่าเมกมายเดย์จะฉายในรูปแบบภาพยนตร์อนิเมะ แต่ในเดือมกราคม พ.ศ. 2566 เน็ตฟลิกซ์ประกาศว่าจะฉายในรูปแบบซีรีส์แทน ซีรีส์ฉายในวันที่ 2 กุมภาพันธ์ พ.ศ. 2566
== อ้างอิง ==
==แหล่งข้อมูลอื่น==
อนิเมะที่ออกฉายในปี พ.ศ. 2566
อนิเมะโอเอ็นเอในปี พ.ศ. 2566
การ์ตูนญี่ปุ่นประเภทบันเทิงคดีแนววิทยาศาสตร์
อนิเมะออริจินอลของเน็ตฟลิกซ์
บัวบูชา ปุณณนันท์

บัวบูชา ปุณณนันท์  (เกิดเมื่อวันที่ 9 พฤศจิกายน พ.ศ 2534) เป็นผู้ประกาศข่าวและพิธีกรชาวไทยในสังกัดช่อง 7HD เกิดที่กรุงเทพมหานครเธอเริ่มเข้าในวงการบันเทิงสู่เวทีการประกวด Ambassador ประจำปี 2011 และผลงานถ่ายแบบนิตยาสาร Magazine และผลงานพิธีกร และเป็นนักร้องนำหญิง ของวง Old Doc จากนั้นเธอเริ่มเข้าสู่ในวงการบันเทิงสู่การเป็นผู้ประกาศข่าวในสังกัด ช่อง 7HD จากโครงการค้นหาผู้ประกาศข่าวหน้าใหม่ช่อง 7HD ในรุ่นที่ 3ปัจจุบันเธอเป็นผู้ประกาศข่าวในสังกัดช่อง 7HD ผลงานรายการข่าว เช่น ข่าวเย็นประเด็นร้อน ช่วง บันเทิงวาไรตี้ ร่วมกับ "นภัสกรณ์ เสรีโรจน์สิริ" เป็นต้น
== ประวัติ ==
บัวบูชา เกิดวันที่ 9 พฤศจิกายน พ.ศ. 2534 เกิดที่กรุงเทพมหานครเธอจบการศึกษาโรงเรียนประถมศึกษาสารสาสน์เอกตราและกำลังศึกษาโรงเรียนมัธยมตอนต้นที่ Freie Waldorfschule, Trier, Germany (เมืองเทรียร์, ประเทศเยอรมนี) ภายหลังบัวบูชาเธอสำเร็จการศึกษาที่ Bad Axe High School, Michigan, United States (รัฐมิชิแกน, ประเทศสหรัฐอเมริกา) จากนั้นเธอกลับมาศึกษาต่อที่ประเทศไทยสำเร็จการศึกษาปริญญาตรีคณะนิเทศศาสตร์ สาขา (ภาคภาษาอังกฤษ) ภาควิชา บริหารสื่อ (Communication Management) จุฬาลงกรณ์มหาวิทยาลัย (เกียรตินิยมอันดับ 1) 
== เริ่มเข้าสู่วงการบันเทิง ==
บัวบูชา เธอเริ่มเข้าในวงการบันเทิงสู่เวทีการประกวด Ambassador ประจำปี 2011และผลงานถ่ายแบบนิตยาสาร Magazine และผลงานพิธีกรและเป็นนักร้องนำหญิง ของวง Old Doc จากนั้นเธอเริ่มเข้าสู่ในวงการบันเทิงสู่การเป็นผู้ประกาศข่าวในสังกัด ช่อง 7HD จากโครงการค้นหาผู้ประกาศข่าวหน้าใหม่ช่อง 7HD ในรุ่นที่ 3 ปัจจุบันเธอเป็นผู้ประกาศข่าวในสังกัดช่อง 7HD ผลงานรายการข่าว เช่น ห้องข่าวภาคเที่ยง และคอลลัมน์ บัวบูชา พาเที่ยว เป็นต้น
== ผลงานผู้ประกาศข่าว ==
ข่าวเย็นประเด็นร้อน ช่อง 7HD ช่วง บันเทิงวาไรตี้  (1 มิถุนายน 2566 - ปัจจุบัน) (ผลิตโดย เทโร เอ็นเทอร์เทนเม้นท์)
ประเด็นเด็ด 7 สี ช่อง 7HD (4 กันยายน 2566 - ปัจจุบัน)
ห้องข่าวภาคเที่ยง (4 มิถุนายน 2561 - 1 กันยายน 2566)
ข่าวต้นชั่วโมง GOOD TIME RADIO
คอลลัมน์ บัวบูชา พาเที่ยว
คอลลัมน์ เช้านี้วิถีไทย
คอลลัมน์ ทำได้ใช้เป็น
คอลลัมน์ 7HD VLOG
รายการ ตะลุยตลาด สด/หุ้น
รายการ วาไรตี อาเซียน
รายการ อุณหภูมิโลก
คอลลัมน์ เด็ดเศรษฐกิจ
== ผลงานพิธีกร ==
พิธีกรรายการ i Studio by Truemove H 3G+ ช่อง True Inside
พิธีกรรายการ Chill Out ช่อง TGN
รายการ Recharge ช่อง Chic Channel
รายการ Today Warming ช่อง 5
รายการ The Thesis ช่อง Thai PBS
พิธีกร Chula Inter Game ปี 2012-2014
== ผลงานรางวัล ==
== อ้างอิง ==
== แหล่งข้อมูลอื่น ==
ผู้ประกาศข่าวช่อง 7
นางแบบชาวไทย
บุคคลจากกรุงเทพมหานคร
สำนักงานขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง

สำนักงานขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง (อังกฤษ: Strategic Transformation Office) โดยที่รัฐธรรมนูญแห่งราชอาณาจักรไทย มาตรา 65 บัญญัติให้รัฐพึงจัดให้มียุทธศาสตร์ชาติ เป็นเป้าหมายการพัฒนาประเทศอย่างยั่งยืนตามหลักธรรมาภิบาล เพื่อใช้เป็นกรอบในการจัดทำแผนต่าง ๆ ให้สอดคล้องและบูรณาการกันเพื่อให้เกิดเป็นพลังผลักดันร่วมกันไปสู่เป้าหมายดังกล่าว
สำนักงานขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง (สำนักงาน ป.ย.ป.) จึงถือกำเนิดขึ้น เมื่อวันที่ 26 พฤศจิกายน 2561 ตามคำสั่งหัวหน้าคณะรักษาความสงบแห่งชาติที่ 19/2561 เรื่อง กลไกในการขับเคลื่อนการปฏิรูปประเทศ ยุทธศาสตร์ชาติและการสร้างความสามัคคีปรองดอง โดยมีการกำหนดหน้าที่และอำนาจของสำนักงาน ป.ย.ป. รวมถึงหน้าที่และอำนาจของคณะกรรมการขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง (ป.ย.ป.) ไว้ด้วย
สำนักงาน ป.ย.ป. ถูกกำหนดให้มีการพิจารณาความจำเป็นและเหมาะสมเกี่ยวกับบทบาท อำนาจและหน้าที่เมื่อครบกำหนด 5 ปี นับตั้งแต่วันที่ออกคำสั่ง (26 พฤศจิกายน 2561)
== บทบาทและภารกิจของสำนักงาน ป.ย.ป. ==
คำสั่งหัวหน้าคณะรักษาความสงบแห่งชาติที่ 19/2561 กำหนดให้สำนักงาน ป.ย.ป. มีอำนาจหน้าที่ดังนี้
เสนอแนะมาตรการและแนวทางการดำเนินการแก้ไขปัญหา รวมถึงติดตามความก้าวหน้าของการดำเนิน งาน ตามมติของคณะกรรมการและคณะกรรมการ
บูรณาการข้อมูลสารสนเทศเกี่ยวกับการดำเนินการตามแผนการปฏิรูปประเทศ ยุทธศาสตร์ชาติ  แผนแม่บทและแผนการสร้างความสามัคคีปรองดอง
ประสานความร่วมมือกับคณะกรรมการยุทธศาสตร์ชาติ คณะกรรมการจัดทำยุทธศาสตร์ชาติ คณะกรรมการปฏิรูปประเทศ และคณะกรรมการคณะอนุกรรมการ และคณะทำงาน รวมทั้งหน่วยงานของรัฐที่เกี่ยวข้อง
รับเรื่องร้องเรียนหรือร้องทุกข์จากประชาชนที่เกี่ยวกับการดำเนินการตามแผนการปฏิรูปประเทศยุทธศาสตร์ชาติ แผนแม่บท และแผนการสร้างความสามัคคี ปรองดองของหน่วยงานของรัฐ
จัดฝึกอบรมและประเมินผลหลักสูตรการบริหารราชการแผ่นดินตามกรอบการปฏิรูป ประเทศ ยุทธศาสตร์ชาติ และการสร้างความสามัคคีปรองดอง (ป.ย.ป.)  ทุกระดับ
เป็นฝ่ายเลขานุการของคณะกรรมการ คณะอนุกรรมการและคณะทำงานตามที่ได้รับมอบหมาย
ดำเนินการอื่นตามที่นายกรัฐมนตรีมอบหมาย
สำนักงาน ป.ย.ป. ยังมีบทบาทหลักในการติดตามผลการดำเนินงานของแต่ละกระทรวงต่าง ๆ ให้เกิดการทำงานอย่างประสานสอดคล้องเป็นเอกภาพภายใต้ยุทธศาสตร์ชาติ 6 ด้าน  และแผนพัฒนาเศรษฐกิจและสังคมแห่งชาติ ฉบับที่ 13
== อ้างอิง ==
สำนักนายกรัฐมนตรี
ส่วนราชการระดับกรมในประเทศไทย
องค์การที่ก่อตั้งในปี พ.ศ. 2561
หน่วยงานของรัฐบาลไทยในเขตดุสิต
ทเวนตีเฟิสต์เซนจูรีเบรกดาวน์

ทเวนตีเฟิสต์เซนจูรีเบรกดาวน์ (21st Century Breakdown) เป็นสตูดิโออัลบั้มลำดับที่แปดของวงดนตรีร็อกอเมริกัน กรีนเดย์ ออกจำหน่ายเมื่อวันที่ 15 พฤษภาคม 2009 ผ่านสังกัดรีไพรส์ กรีนเดย์เริ่มทำงานอัลบั้มในเดือนมกราคม 2006 และประมาณ 45 เพลงนั้น เขียนโดยนักร้องนำ/มือกีตาร์ บิลลี โจ อาร์มสตรอง แล้วเสร็จในเดือนตุลาคม 2007 แต่สมาชิกวงไม่ได้เข้าสตูดิโอเพื่อทำงานใด ๆ จนถึงเดือนมกราคม 2008
ทเวนตีเฟิสต์เซนจูรีเบรกดาวน์ เป็นแนวร็อกโอเปรา เหมือนกับอัลบั้มก่อนหน้าอย่าง อเมริกันอีเดียต (2004) อัลบั้มได้รับเสียงวิจารณ์เชิงบวกและประสบความสำเร็จ สามารถขึ้นอันดับหนึ่งในชาร์ตอัลบั้มได้หลายประเทศ ซึ่งรวมถึง บิลบอร์ด 200, ยูโรเปียนท็อป 100 อัลบั้ม และชาร์ตอัลบั้มแห่งสหราชอาณาจักร และยังได้รับรางวัลแกรมมี สาขาอัลบั้มร็อกยอดเยี่ยม ในงานประกาศรางวัลแกรมมีครั้งที่ 52 ณ เดือนธันวาคม 2010 อัลบั้มขายได้ 1,005,000 ชุดในสหรัฐ และมากกว่า 4 ล้านชุดทั่วโลก
== อ้างอิง ==
==แหล่งข้อมูลอื่น ==
ทเวนตีเฟิสต์เซนจูรีเบรกดาวน์ ที่ยูทูบ
อัลบั้มเพลงในปี พ.ศ. 2552
มายุ ซางาระ

มายุ ซางาระ (相良 茉優, さがら まゆ, 17 เมษายน 1995 -) เป็น นักพากย์หญิงชาวญี่ปุ่น เกิดในจังหวัดเกียวโต สังกัดอยู่ Digital Double เป็นสมาชิกของวง Prima Porta
== ผลงานพากย์ ==
อารุ อาซะ ดัมมีเฮดไมก์ นิ นัตเตอิตะ โอเระ-คุง โนะ จินเซ (โทราโนมง อุเมะ)
เหล่าไอซ์ฮอกกี้สาวหัวใจฟรุ้งฟริ้ง (มิซึซาวะ อายากะ)
เลิฟไลฟ์! ชมรมสคูลไอดอลนิจิงะซากิ (นากาสึ คาสึมิ)
เกิดใหม่เป็นหมาของสาวที่แอบชอบ (เนโกตานิ มิเกะ)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2538
บุคคลจากจังหวัดเกียวโต
นักพากย์หญิงชาวญี่ปุ่น
ยูริเอะ โคซากาอิ

ยูริเอะ โคซากาอิ (; 6 กรกฎาคม ค.ศ. 1995 เป็นนักพากย์ ชาวญี่ปุ่น เกิดที่เมืองฮิงาชิอูระ อำเภอชิตะ จังหวัดไอจิ สังกัดโครโคไดล์ เป็นสมาชิกของวงนักพากย์กิลดร็อปส์
== ผลงานพากย์ ==
โฮริมิยะ สาวมั่นกับนายมืดมน (โยชิกาวะ ยุกิ)
รักมันน่าขยะแขยงขนาดนั้นเลยเหรอ (อาริมะ อิจิกะ)
ฮาเร็มวันสิ้นโลก (คุโรดะ มาเรีย)
คุณอาฮาเรนนี่เข้าใจยากจริง ๆ นะ (ครูมิยาฮิระ)
เกิดใหม่เป็นหมาของสาวที่แอบชอบ (สึกิชิโระ อุซางิ)
อิเซไก โชกัง วะ นิโดเมะ เดซุ (รูริ)
== อ้างอิง ==
บุคคลจากจังหวัดไอจิ
นักพากย์หญิงชาวญี่ปุ่น
โทโมริ คูซูโนกิ

โทโมริ คูซูโนกิ (楠木 ともり, くすのき ともり, 22 ธันวาคม 1999 -) เป็น นักพากย์และร้องนักแต่งเพลงชาวญี่ปุ่น เกิดที่โตเกียว อยู่สังกัดโซนีมิวสิกอาร์ติสต์ ค่ายเพลงคือ SACRA MUSIC
== ประวัติ ==
เนื่องจากชอบอนิเมะตั้งแต่ตอนอยู่ชั้นมัธยม 2 เมื่อได้ดูอนิเมะโคบาโตะและหลงไหลในการแสดงของคานะ ฮานาซาวะ จึงได้ตั้งเป้าที่จะเป็นนักพากย์ โดยไม่เคยได้ไปโรงเรียนฝึกนักพากย์แต่เรียนการแสดงด้วยด้วยตัวเอง
ในปี 2016 ได้รับรางวัลพิเศษในโครงการออดิชั่นครั้งที่ 5 "Anistoteles" ซึ่งจัดขึ้นโดย Sony Music Artists ในตอนนั้นจึงได้รู้สึกว่าเป็นเรื่องยากที่จะเป็นนักพากย์โดยที่ไม่มีประสบการณ์มาก่อน จึงได้ไปออดิชั่นเพื่อเป็นนักร้อง
ในปี 2017 ได้เปิดตัวในฐานะนักพากย์เป็นครั้งแรกด้วยบทเด็กสาวมัธยมต้นในอนิเมะน้องสาวของผมคืออาจารย์เอโรมังกะ ในปีต่อมาในปี 2018 จึงได้รับบทเป็นฮาซึกิ คางิมุระในอนิเมะ Märchen Mädchen เป็นครั้งแรกที่ได้รับบทเป็นตัวละครหลัก
== ผลงานพากย์ ==
น้องสาวของผมคืออาจารย์เอโรมังกะ (นักเรียนมัธยมต้น)
Märchen Mädchen (คางิมุระ ฮาซึกิ)
ASSASSINS PRIDE (เมริดา แอ็งเจล)
ใครว่าข้าไม่เหมาะเป็นจอมมาร (มิชา เนครอน)
ปราการแดนปีศาจ (นัตสึเมะ)
เลิฟไลฟ์! ชมรมสคูลไอดอลนิจิงะซากิ (ยูกิ เซ็ตสึนะ)
วันเดอร์เอ็ก ไพรออริตี (อาโอนุมะ เนรุ)
ตำนานวิญญาณแฟนซี (เอนโด สึซึเนะ, ลาทีฟา)
ลุ้นรักรุ่นน้องตัวจิ๋วกับรุ่นพี่ตัวป่วน (ฟุตาบะ อิงาราชิ)
พรีม่าดอล (คาราสึบะ)
มนุษย์เลื่อยยนต์ (มากิมะ)
แด่เธอผู้เป็นนิรันดร์ (ฮิซาเมะ)
ห้องเรียนจารชน (อาเน็ต)
นางร้ายสุดซึน ลีเซล็อตเต กับขบวนการพลิกลิขิตสู่ชีวิตแฮปปี้เอนด์ (ลีเซล็อตเต รีเฟนชตาล)
ราชาวีรชน เกิดใหม่เพื่อขัดเกลาวิถีต่อสู้ และ กลายเป็นอัศวินฝึกหัดที่แกร่งสุดในโลก♀ (เลโอเน ออลฟา)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2542
บุคคลจากมหานครโตเกียว
นักร้องป็อปหญิงญี่ปุ่น
นักพากย์หญิงชาวญี่ปุ่น
โยชิโนะ อาโอยามะ

โยชิโนะ อาโอยามะ (青山 吉能, あおやま よしの, 15 พฤษภาคม 1996  -) เป็นพากย์ และ นักพากย์และนักร้องหญิงชาวญี่ปุ่น เกิดในจังหวัดคุมาโมโตะ สังกัดอยู่ 81 Produce
== ผลงานพากย์ ==
Wake Up, Girls! (นานาเสะ โยชิโนะ)
ปราการแดนปีศาจ (หลิงเหมย์)
เหล่าไอซ์ฮอกกี้สาวหัวใจฟรุ้งฟริ้ง (โอโนะ มามิ)
บจจิเดอะร็อก! (โกโต ฮิโตริ)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2539
บุคคลจากจังหวัดคูมาโมโตะ
นักร้องป็อปหญิงญี่ปุ่น
นักพากย์หญิงชาวญี่ปุ่น
ซากุ มิซูโนะ

ซากุ มิซูโนะ (, 29 กันยายน 1999 –) เป็น นักพากย์หญิงชาวญี่ปุ่น เกิดในคันไซ อยู่สังกัดโซนีมิวสิกอาร์ติสต์
== ผลงานพากย์ ==
บจจิเดอะร็อก! (ยามาดะ เรียว)
ซีเล็กชันโปรเจ็กต์ (เรนะ ฮานาโนอิ)
กาดำแห่งวังชั้นใน (หลิ่ว โซ่วเสวี่ย)
ลูกสาวจากบ้านไปหลายปี กลับมาอีกทีเป็นนักผจญภัยแรงค์ S ไปเสียแล้ว (ซาชา บอร์โด)
สารพันปัญหาวุ่นวาย ของยัยแวมไพร์ขี้จุ๊ (ทิโอ แฟลต)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2542
บุคคลจากจังหวัดวากายามะ
นักพากย์หญิงชาวญี่ปุ่น
ซายากะ เซ็มบงงิ

ซายากะ เซ็มบงงิ (千本木 彩花, せんぼんぎ さやか, 24 พฤศจิกายน 1995 -) เป็น นักพากย์หญิงชาวญี่ปุ่น เกิดที่จังหวัดไซตามะ สังกัดอยู่ไอแอมเอ็นเทอร์ไพรส์  สามีคือทาซูกุ ฮาตานากะ ก็เป็นนักพากย์เช่นกัน
==ประวัติ==
ในปี 2016 เธอได้รับบทนางเอกหลักครั้งแรกเป็นมุเมย์ในอนิเมะผ่าพิภพดงผีดิบ และในเดือนตุลาคมของปีเดียวกันนั้นก็ยังได้รับบทเป็นจิโตเสะ คาราสุมะในอนิเมะ Girlish Number เป็นครั้งแรกที่รับบทเป็นตัวเอก
ในปี 2017 ได้รับรางวัลนักแสดงหญิงหน้าใหม่จากงาน เซยูอะวอดส์ ครั้งที่ 11
เมื่อ วันที่ 29 ธันวาคม 2019 เธอได้ประกาศ การแต่งงานกับทาซูกุ ฮาตานากะ นักพากย์ที่ร่วมแสดงในอนิเมะเรื่องผ่าพิภพดงผีดิบ
== ผลงานพากย์ ==
ผ่าพิภพดงผีดิบ (มุเมย์)
ฟันเฟืองหัวใจ กลไกเวลา (AnchoR)
โจโจ้ ล่าข้ามศตวรรษ: สายลมทองคำ  (ทริช อูนา)
คาเงกิ โชโจะ!! (วาตานาเบะ ซาระสะ)
บับเบิ้ล (อุซางิ)
การปฏิวัติเวทมนตร์ขององค์หญิงเกิดใหม่กับยัยคุณหนูยอดอัจฉริยะ (อานิสเฟีย วิน ปาเร็ตเตีย)
สกิลโกงไร้เทียมทาน สร้างตำนานในสองโลก -ชีวิตพลิกผันด้วยการอัปเลเวล- (มิโด มิอุ)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2538
บุคคลจากจังหวัดไซตามะ
นักพากย์หญิงชาวญี่ปุ่น
ตาลพาราหีมนเทียร

ตาลพาราหีมนเทียร (तालबाराही मन्दिर) เป็นโบสถ์พราหมณ์บูชาพระพาราหี เทวีในศาสนาฮินดู ถือเป็นหนึ่งในโบสถ์พราหมณ์หลังที่สำคัญที่สุดในโปขรา รัฐคัณฑกี ประเทศเนปาล มนเทียรตั้งอยู่บนเกาะเล็ก ๆ ใจกลางทะเลสาบเผวา และสามารถเข้าถึงได้โดยทางเรือเท่านั้น มนเทียรเป็นสัญลักษณ์ของอวตารของอชิมา สัญลักษณ์ของพลังศักติของสตรี เทศกาลสำคัญของมนเทียรมีขึ้นในช่วงไพสาข (เมษายน-พฤษภาคม) และ กรฏิก (พฤศจิกายน-ธันวาคม)
ถาวรวัตถุหลังเดิมของมนเทียรสร้างขึ้นจากหินและมีหลังคาสาน สูงสองชั้น ในลักษณะแบบเจดีย์
==อ้างอิง==
โบสถ์พราหมณ์ในประเทศเนปาล
สิ่งก่อสร้างในโปขรา
พินธยพาสินีมนเทียร

พินธยพาสินีมนเทียร (เนปาลี: बिन्ध्यबासिनी मन्दिर) เป็นหนึ่งในโบสถ์พราหมณ์ที่เก่าแก่ที่สุดในโปขรา ประเทศเนปาล ตั้งอยู่ในแขวง 2 มิรูวา เป็นสถานที่ท่องเที่ยวสำคัญของโปขราและมีทั้งชาวเนปาลและต่างชาติเดินทางมาสักการะจำนวนมาก โบสถ์ตั้งอยู่บนยอดเขาเตี้ย ๆ ในโปขราและสามารถเข้าถึงด้วยทางบันได บนยอดเชาที่เป็นที่ตั้งองมนเทียรยังสามารถเห็นทิวทัศน์ของเมืองโปขราและบรรดาหมู่เขาหิมาลัย
มนเทียรนี้ตั้งขึ้นในราวทศวรรษ 1760s กษัตริย์ คิรวัน ยุทธ พิกรม ชาห์ แห่งเนปาล ได้มอบหมายให้กหินทร ปาธย ปูเฑล (Kahindra Padhya Poudel) ตั้งโบสถ์พราหมณ์ขึ้นในโปขรา
==อ้างอิง==
โบสถ์พราหมณ์ในประเทศเนปาล
สิ่งก่อสร้างในโปขรา
มเหนทรปุล

มเหนทรปุล (महेन्द्र पुल) เป็นย่านการค้าที่สำคัยของเมืองโปขรา รัฐคัณฑกี ประเทศเนปาล เป็นหนึ่งในย่านการค้าที่เก่าแก่และยุ่งที่สุดในเมือง รวมถึงเป็นย่านใจกลางเมืองที่สำคัญ ย่านมเหนทรปุลเป็นที่วางขายสินค้าทั้งเสื้อผ้า เครื่องใช้ไฟฟ้า เครื่องประดับ อัญมณี ไปจนถึงที่ทำการธนาคาร ชื่อของมเหนทรปุลมาจากสะพานมเหนทรปุล สะพานข้ามแม่น้ำเสตี ซึ่งเชื่อมต่อเข้ากับย่านรานีปาวะ ชื่อของสะพานมาจากกษัตริย์มเหนทร พีระ พิกรม ชาห์ และคำว่าปุล แปลว่าสะพาน
==อ้างอิง==
โปขรา
ฮง อึน-แช

ฮง อึน-แช (; Hong Eun-chae; เกิดวันที่ 10 พฤศจิกายน ค.ศ. 2006) รู้จักกันดีในชื่ออึนแช เป็นนักร้องและนักเต้นชาวเกาหลีใต้ เธอเป็นสมาชิกของเกิร์ลกรุปเกาหลีใต้เลเซราฟิม
==ชีวิตในวัยเด็กและการศึกษา==
อึนแชเกิดที่เมืองมีรยัง จังหวัดคย็องซังใต้ ประเทศเกาหลีใต้ เมื่อวันที่ 10 ค.ศ. 2006 ครอบครัวของเธอประกอบด้วยตัวเธอเอง พ่อแม่ของเธอ และพี่ชาย อึนแชเป็นอดีตประธานนักเรียน และเธอยังได้ทำชมรมสื่อในโรงเรียนประถมศึกษา และยังเป็นอดีตสมาชิกของชมรมกรีฑาและสภานักเรียนในช่วงปีแรกของมัธยมต้น
==อาชีพ==
===ก่อนเปิดตัว===
อึนแชเป็นศิษย์เก่าของโรงเรียนเดฟแดนซ์เป็นเวลาสองปี โดยก่อนหน้านั้นเธอได้ออดิชันที่เจวายพีเอนเตอร์เทนเมนต์และเพลดิสเอนเตอร์เทนเมนต์ และเข้าร่วมซอร์ซมิวสิกในปี ค.ศ. 2021
===2022–ปัจจุบน: เปิดตัวกับเลเซราฟิม===
วันที่ 14 มีนาคม ค.ศ. 2022 ซอร์ซมิวสิกได้ประกาศเปิดตัวเกิร์ลกรุปใหม่ของพวกเขาในชื่อเลเซราฟิม โดยเป็นความร่วมมือกับไฮบ์คอร์ปอเรชัน อึนแชถูกเปิดเผยว่าเป็นสมาชิกคนที่สามของกลุ่มเมื่อวันที่ 6 เมษายน พวกเธอเปิดตัวเมื่อวันที่ 2 พฤษภาคม ค.ศ. 2022 ด้วยอีพีเฟียร์เลส และซิงเกิลในชื่อเดียวกัน
ในเดือนกุมภาพันธ์ ค.ศ. 2023 อึนแชได้รับการประกาศให้เป็นพิธีกรคนใหม่ของมิวสิกแบงก์
== การสนับสนุน ==
วันที่ 20 กุมภาพันธ์ ค.ศ. 2023 อึนแชได้รับการประกาศให้เป็นมิวส์คนใหม่ของแบรนด์ Kirsch วันที่ 16 กรกฎาคม อึนแชได้รับการประกาศให้เป็นมิวส์คนใหม่ของแบรนด์ญี่ปุ่น Calamee
== ผลงานเพลง ==
=== เครดิตการแต่งเพลง ===
เครดิตเพลงทั้งหมดดัดแปลงมาจากฐานข้อมูลของ Korea Music Copyright Association เว้นแต่จะระบุไว้เป็นอย่างอื่น
== ผลงานการแสดง ==
=== รายการเว็บ ===
=== พิธีกร ===
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2549
บุคคลที่ยังมีชีวิตอยู่
นักร้องหญิงชาวเกาหลีใต้ในศตวรรษที่ 21
สมาชิกของเลเซราฟิม
นักร้องป็อปหญิงชาวเกาหลีใต้
ไอดอลหญิงชาวเกาหลีใต้
ศิลปินสังกัดไฮบ์คอร์ปอเรชัน
นักร้องเพลงภาษาญี่ปุ่นชาวเกาหลี
บุคคลจากจังหวัดคย็องซังใต้
วัดไทรน้อย (จังหวัดพระนครศรีอยุธยา)

วัดไทรน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางบาล ในตำบลไทรน้อย อำเภอบางบาล จังหวัดพระนครศรีอยุธยา
วัดไทรน้อยสร้างขึ้นเป็นวัดตั้งแต่ประมาณ พ.ศ. 2313 เดิมมีนามว่า วัดบ้านมอญ คงจะหมายถึงเป็นหมู่บ้านของชาวมอญมาก่อน ได้รับพระราชทานวิสุงคามสีมาแล้วประมาณ พ.ศ. 2320 โบราณสถานภายใในวัดประกอบด้วยวิหาร และฐานเจดีย์ โบราณสถานได้รับการบูรณะให้อยู่ในสภาพดี ลักษณะสถาปัตยกรรมอยุธยาตอนกลาง สันนิษฐานว่าสร้างขึ้นในสมัยพระเจ้าปราสาททอง ทั้งเจดีย์ประธาน อุโบสถและพระพุทธรูปหินทราย
ปูชนียวัตถุที่สำคัญ คือ หลวงพ่อใหญ่ เป็นพระพุทธรูปปูนปั้น ปางมารวิชัย ประดิษฐานอยู่ในอุโบสถหลังเก่ารูปแบบมหาอุด เสาอุโบสถทำจากไม้ตะเคียนจำนวน 10 ต้น มีตำนานเล่าว่าสร้างโดยชาวมอญที่อพยพมาตั้งถิ่นฐานที่บ้านมอญราวอยุธยาตอนต้น องค์หลวงพ่อใหญ่บูรณะปฏิสังขรณ์ เมื่อวันที่ 25 กุมภาพันธ์ พ.ศ. 2519
==อ้างอิง==
ไทรน้อย
ไทรน้อย
โบราณสถานในจังหวัดพระนครศรีอยุธยา
วัดปราสาททอง (จังหวัดพระนครศรีอยุธยา)

วัดปราสาททอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางบาล ในตำบลไทรน้อย อำเภอบางบาล จังหวัดพระนครศรีอยุธยา
จากหนังสือ ประวัติวัดทั่วราชอาณาจักร เล่ม 4 ระบุว่า วัดปราสาททอง สร้างขึ้นเป็นวัดนับตั้งแต่ประมาณ พ.ศ. 2200 ต่อมากลายสภาพเป็นวัดร้างมีซากฐานเจดีย์ใหญ่ปรากฎอยู่ ได้รับการบูรณะปฏิสังขรณ์ประมาณ พ.ศ. 2452 ชาวบ้านเรียกนามวัดต่าง ๆ กันหลายนาม เช่น ชาวบ้านทางด้านใต้เรียก วัดเหนือ ชาวบ้านทางด้านเหนือเรียก วัดใต้ ส่วนชาวบ้านรอบ ๆ วัดเรียก วัดกลาง ชาวเรือเรียก วัดเจดีย์หัก เมื่อคราวเป็นวัดร้างมีผู้เฝ้าวัดชื่อตาบูนก็เรียก วัดตาบูน  เดิมวัดนี้ขึ้นอยู่ในเขตตำบล บ้านกุ่ม หมู่ที่ 2 มีแม่น้ำเจ้าพระยาไหลผ่าน ปัจจุบันสายน้ำเปลี่ยนทางเดินจึงกลายเป็นคลองบางบาลและได้เปลี่ยนเขตการปกครองใหม่มาขึ้นอยู่ในตำบลไทรน้อย หมู่ที่ 3 วัดปราสาททองได้รับพระราชทานวิสุงคามสีมาครั้งหลังวันที่ 10 พฤศจิกายน พ.ศ. 2515 เขตวิสุงคามสีมากว้าง 18 เมตร ยาว 30 เมตร อีกแหล่งข้อมูลระบุว่าวัดปราสาททองสร้างโดยเจ้าพระยากลาโหมซึ่งต่อมาปราบดาภิเษกเป็นพระเจ้าปราสาททอง
วัดมีพระพุทธศิลานาเวง เป็นพระพุทธรูปศักดิ์สิทธิ์ สถาปัตยกรรมภายในวัดมีเจดีย์ทรงลังกา ซุ้มประตูสมัยอยุธยา และเจดีย์ย่อมุมไม้สิบสอง
==อ้างอิง==
ปราสาททอง
โบราณสถานในจังหวัดพระนครศรีอยุธยา
สโมสรฟุตบอลสุรนารี แบล็คแคท

สโมสรฟุตบอลสุรนารี แบล็คแคท เป็นสโมสรฟุตบอลอาชีพในประเทศไทย ตั้งอยู่ที่อำเภอเมืองนครราชสีมา จังหวัดนครราชสีมา ปัจจุบันแข่งขันอยู่ในระดับไทยลีก 3 โซนภาคตะวันออกเฉียงเหนือ
==ประวัติสโมสร==
ในฤดูกาล 2566 สโมสรชนะเลิศการแข่งขันไทยแลนด์ เซมิโปรลีก โซนภาคตะวันออกเฉียงเหนือ ทำให้ได้สิทธิ์เลื่อนชั้นสู่ไทยลีก 3 ฤดูกาล 2566–67 – โซนภาคตะวันออกเฉียงเหนือ
==ผลงานตามฤดูกาลแข่งขัน==
== ผู้เล่น ==
=== ผู้เล่นชุดปัจจุบัน ===
ที่มา: รายชื่อนักฟุตบอลฤดูกาล 2566
==สถิติ==
=== สถิติผู้ชม ===
== อ้างอิง ==
== แหล่งข้อมูลอื่น ==
สุรนารี อาร์มี่ 2
ส
สุรนารี